ตลาดหุ้นจีนร่วงหนักกว่า 3% เช้านี้ เหตุวิตกข้อมูลเศรษฐกิจจีนผันผวน
ดัชนีเซี่ยงไฮ้คอมโพสิตตลาดหุ้นจีนร่วงลงกว่า 3% เมื่อเวลาประมาณ 10.38 น.ตามเวลาไทยในวันนี้ หลังจากทางการจีนเปิดเผยข้อมูลเศรษฐกิจที่ผันผวน
14 ก.ย. 2558

ดัชนีเซี่ยงไฮ้คอมโพสิตตลาดหุ้นจีนร่วงลงกว่า 3% เมื่อเวลาประมาณ 10.38 น.ตามเวลาไทยในวันนี้ หลังจากทางการจีนเปิดเผยข้อมูลเศรษฐกิจที่ผันผวน
สำนักงานสถิติแห่งชาติจีนเผยยอดค้าปลีกเดือนส.ค.ขยายตัว 10.8% เมื่อเทียบเป็นรายปี แตะ 2.49 ล้านล้านหยวน หรือ 3.90 แสนล้านดออลลาร์ 
อัตราการขยายตัวดังกล่าวเพิ่มขึ้นเล็กน้อยจากระดับ 10.5% ในเดือนก.ค. ส่วนในช่วง 8 เดือนแรก ยอดค้าปลีกขยายตัว 10.5% โดยการขยายตัวในพื้นที่ชนบทยังคงแซงหน้าพื้นที่ในเมือง
ส่วนยอดการลงทุนในอสังหาริมทรัพย์ช่วง 8 เดือนแรกของปีนี้ ขยายตัว 3.5% เมื่อเทียบเป็นรายปี แตะ 6.11 ล้านล้านหยวน หรือ 9.59 แสนล้านดอลลาร์ ซึ่งอัตราการขยายตัวดังกล่าวต่ำกว่าการขยายตัวในช่วง 7 เดือนแรก